गोल्डेन गेटलाई सफलता
गोल्डेन गेटले दोस्रो नखिपोट खुला बास्केटबल प्रतियोगिताको पुरुषमा शुक्रबार जित हात पारेको छ । गोल्डेन गेटले कीर्तिपुर ‘बी’ लाई ९४–३० ले सहजै पराजित गर्‍यो । गोल्डेनगेटका प्रज्ज्वल महर्जनले १९ स्कोर गरे । 
काठमाडौँ — गोल्डेन गेटले दोस्रो नखिपोट खुला बास्केटबल प्रतियोगिताको पुरुषमा शुक्रबार जित हात पारेको छ । गोल्डेन गेटले कीर्तिपुर ‘बी’ लाई ९४–३० ले सहजै पराजित गर्‍यो । गोल्डेनगेटका प्रज्ज्वल महर्जनले १९ स्कोर गरे । पुरुषमै बलर्स एकेडेमीले आयोजक नखिपोट युथ क्लब ‘बी’ लाई ८४–७८ तथा कीर्तिपुर ‘ए’ ले टाइमआउटलाई ९८–६४ ले हराए । बलर्सका साहिल तमुले २३ तथा कीर्तिपुर ‘ए’ का जयदीपले ३६ स्कोर गरे । महिला यु–२३ मा बूढानीलकण्ठले कीर्तिपुरमाथि ५८–४० को जित दर्ता गर्‍यो । बूढानीलकण्ठकी रिन्चेन मोक्तानले १८ अंक जोडिन् ।